BBC Hausa - News - 'Yan bindiga sun kashe mutane biyar a Bani Walid na Libya
An sabunta: 18 ga Oktoba, 2012 - An wallafa a 04:43 GMT
'Yan Libya dauke da bindigogi
Wasu 'yan bingida sun yi ta luguden wuta a garin Bani Walid na kasar Libya, inda suka kashe akalla mutane biyar tare da raunata wasu da dama.
Rahotanni sun ce maharan tsofaffin 'yan tawaye ne da yanzu ke da alaka da sojojin Libya.
Majalisar dokokin Libyan dai ta bada umurnin yin amfani da karfi don gano wadanda suka kashe Omar Sha'aban, mutumin da aka danganta shi da cafke marigayi kanar Gaddafi a bara.
Bani Walid dai gari ne da yake da magoya bayan marigayi kanar Ghaddafi tsawon lokacin da aka yi masa bore a kasar har lokacin da aka hambarar da shi aka kuma kashe shi.
Human Rights Watch ta zargi 'yan bindiga a Libya17 Oktoba, 2012, Afrika
Pursunoni sun tsere a Libya15 Oktoba, 2012, Libya
Ali Zeidan ya zama sabon Prime Ministan Libya15 Oktoba, 2012, Libya